**Politika**

Polis

* “grad-država;
	+ zajednica građana, građana bez političkih prava i negrađana; određeno tijelo na određenom području pod određenim ustavom, nezavisno od vanjske vlasti; s jednim vjerskim, političkim i administrativnim središtem”
* “potpuno nezavisna, vjerom utvrđena i zakonima vođena zajednica građana, nadređena svim svojim pripadnicima; (ne nužno odredivih granica, bitni su ljudi)”
* Polis može imati razne političke ustroje
	+ kraljevina, oligarhija, demokracija...
* Akropola (akropolis)
	+ Utvrđeni dio grada, na uzvisini
	+ Obrana od neprijatelja, riznica, svetišta, ...

Heleni

* Ujedinjavaju ih:
	+ Običaji (Olimpijske igre, npr.)
	+ Religija
	+ Jezik

Glavni atenski zakonodavci

* Drakont – 621.g.
	+ postavio vijeće četiri stotine i jednog
	+ dao politička prava bogatijima
	+ postavio zakone o ubojstvu i krvno sudstvo
* Solon – mudrac i pjesnik, 594.g.
	+ ukinuo dužničko ropstvo
	+ reformirao diobu građana po staležima
	+ vijeću dao članstvo ravnomjerno po filama i uspostavio porotni sud (hēliaia)
* Klisten – 508.g.
	+ građansko pravo svim slobodnim stanovnicima Atike
	+ nov sustav fila, reforma vijeća
	+ uveo ostracizam

Padovi demokracije

* Pizistratova tiranija 546-527.g.pr.Kr.
	+ Kulturni procvat
* 411.g.pr.Kr. – nakon poraza od Sparte, vijeće od 400 članova (bogatih) čini vladu
	+ nakon 4 mjeseca vlast su dobili svi koji služe kao hopliti, njih 5000
	+ traje do 410.g.
* 404.g.pr.Kr. - Spartanac Lisandar zauzima Atenu i uvodi oligarhiju: tridesetorica nasilno vladaju
	+ pobijeđeni u ustanku koji vodi Trasibul 403.g.

Određenje Atenjanina

* Ime (po djedu tj. baki), sin X, iz deme Y
* Pripadnosti jednog Atenjanina:
	+ Polis (Athēnai) – zajednica građana
	+ Fila – politička jedinica (ostatak plemenskog ustroja)
	+ Dema – glasačka i vojna jedinica
	+ Fratrija – bratovština s vlastitim zaštitnicima, Zeusom i Atenom
		- sudjeluju u prvom žrtvovanju, rezanju kose pri obredu muževnosti, zarukama, gozbi nakon prve bračne noći; pomažu u nevolji
	+ Religijska i slična udruženja – za pojedine bogove i junake; gozbe i međusobno pomaganje
	+ Obitelj

Obitelj

* Muž, žena i djeca + kućanstvo
* Izvor novih građana, prenošenje obiteljskog imena, vrijednosti, vjerovanja i nasljedstva
	+ Imanje dijele svi sinovi
	+ Štovanje predaka (heroji)
* Postoji mogućnost posvajanja koje odobrava skupština

Građani Atene

* Odrasli muškarci, rođeni u zakonitom braku Atenjanina
	+ i Atenjanke - od Perikla 451.g.
* Odrasta se:
	+ s 18 godina (upis u demu i vojni popis)
	+ s 20 godina (upis među građane, sudjelovanje u skupštini)
	+ s 30 godina (pravo da se bude biran u Vijeće)
* Postoje primljeni građani (po odluci narodne skupštine)
	+ ne mogu biti arhonti ni svećenici

Građani bez prava

* Žene i djeca
* Građani koji su pretrpjeli atimiju (atimia = obeščašćenost) – vrijedi doživotno
	+ Zbog poročnog života
	+ Zbog neobavljanja građanskih dužnosti
* Potpuna atimija podrazumijeva zabranu dolaska na trg, ulaženja u svetinje i podnošenja tužbi
	+ Zbog primanja mita, pronevjere, kukavičluka u ratu, krivog svjedočenja, ...

Razredi (od Solona)

* Pentakosiomedimni (pentakosiomedimnoi)
	+ tko ima 500 mjera prihoda na godinu
* Konjanici (hippeis)
	+ 300 mjera na godinu

> u ratu su ova 2 staleža konjica (rijetko teški oružanici), a imaju pravo na sve službe

* Jarmaši (zeugitai)
	+ 200 mjera, u ratu teški oružnici, ne mogu biti arhonti i blagajnici
* Nadničari (thētes)
	+ ispod 200 mjera, samo na skupštini i porotnici

Negrađani

* Robovi
* Meteci (metoikoi)
	+ stranci u stalnom boravištu
	+ svatko je imao svog zastupnika među građanima
	+ služe u vojsci, plaćaju ratni porez, liturgije (trijerarhiju ne) i metoikion
		- 12 drahmi za muškarce, 6 za žene; zaslužnima se može oprostiti
	+ trgovci i obrtnici; glasnici, javni liječnici...
	+ oko trećine stanovništva Atene

|  |
| --- |
| Ἐρεχθηίς |
| Αἰγηίς |
| Πανδιονίς |
| Λεοντίς |
| Ἀκαμαντίς |
| Οἰνηίς |
| Κεκροπίς |
| Ἱπποθωντίς |
| Αἰαντίς |
| Ἀντιοχίς |

Leitourgiai – obaveze građana Atene

* Trijerarhija
	+ obaveza opremanja ratnog broda (vesla, posada – 40-60 mina),

treba ih 400 godišnje

* + vraća ga neoštećenog nakon godine dana
* Koregija
	+ oprema i uvježbavanje kora za natjecanje u kazalištu
* Gimnazijarhija
	+ oprema i uvježbavanje natjecatelja za neke svetkovine
* Hestijaza
	+ čašćenje (gozbom) članova file za neke svetkovine

Pravna podjela Atene

* 10 fila (phylē) od doba Klistena
	+ prije su bile 4, po jonskim plemenima
* U svakoj fili su po tri tritije – gradska, primorska i unutrašnja
* U svakoj su tritiji općine/deme
	+ dēmos, 10 ili više

Atenske institucije

|  |  |
| --- | --- |
| Vijeće pet stotina (boulē) = upravna vlast Atene | Skupština (ekklēsia) |
| Predlažu poslove narodnoj skupštini, izvršavaju njene odluke, posluju s drugim državama, nadziru službenike, financije, mornaricu i konjaništvo | Odlučuje o vanjskoj politici i unutrašnjoj upravi, mijenja zakone, ponekad i sudi (drž. pitanja) |
| Članove se bira ždrebanjem, po 50 iz svake file i bilo kojeg staleža; najviše 2x u životu, ne zaredom | Sudjeluju svi punopravni građani (symbolon)* *4x na mjesec na brdu Pnyx*
* *Za nesudjelovanje se plaća globa, a plaća iznosi c. 3 obola*
 |
| Od Perikla se plaća 5 obola na dan, sjednica svaki dan | Za zakone o pojedincu treba bar 6000 ljudi |
| Poslove (dnevni red za vijeće i narodnu skupštinu) vodi po 50 vijećnika= pritani (prytanis), naizmjence po desetinu godine* *Svaki dan drugi nadstojnik (epistatēs) čuva drž. pečat i ključeve od drž.riznice i arhiva (i po noći)*
 | Svatko može govoriti na govornici samo 1x |
| Glasa se dizanjem ruku ili kamenčićima |
|  | Prekida se u slučaju oluje, potresa i pomrčine sunca |

* Ostracizam

= u slučajevima političke napetosti, jedan od vođa koji se čini najopasnijim, progoni se na 10 godina (uz zadržavanje građ. prava)

* + Imena nisu određena unaprijed, prognalo se onog koji dobije većinu glasova

Državni službenici

* Svi prije službe prolaze dokimasiju, a poslije pružaju račun
* Zbor arhonata = sudstvo i sakralni poslovi;
	+ biraju se ždrijebom na 1 godinu (djedovi s obje strane građani)
	+ Arhont eponim – upravlja svetkovinama i iznosi parnice za nasljedno i običajno pravo
	+ (Arhont) basilej – parnice sakralnog prava i ubojstvo, Leneje
	+ (Arhont) polemarh – parnice za strance, žrtve ratnim božanstvima
	+ Tezmoteti – 6 čuvara zakona + tajnik
* Stratezi – 10 vojnih zapovjednika
	+ moraju biti oženjeni i imati posjed u Atici
	+ bira ih Skupština iz svake file
	+ mogu biti u službi više puta

Areopag

* Sastavljen od arhonata nakon službe
	+ aristokrati: plemstvo i bogati
* Kažnjava građane i službenike, nadgleda niže službenike, vodi državne financije
* Od 462.g.pr.Kr. ostaje mu samo suđenje za ubojstvo (s predumišljajem)

\* Osim Areopaga postoji još nekoliko vrsta sudova, ovisno o vrsti ubojstva

Hēliaia – sud

* Od prijavljenih građana (preko 30 godina) bira se 5000 porotnika i 1000 zamjenika u 10 odjela
	+ za javne parnice treba 501 – polažu zakletvu
	+ Plaća je 3 obola
* Privatnu tužbu može podnijeti samo oštećeni (koji provodi i kaznu), javnu svaki građanin (kaznu izvršava vlast)
* Vrijeme govora je određeno (klepsydra)
* Suci/porotnici ne vijećaju prije glasanja; ako kazne nema u zakonu, oni je određuju
	+ Smrtne kazne provode Jedanaestorica (= nadzornici policije):
		- Bacanje u ponor (Barathron)
		- Apotympanismos: prikivanje za stup, odsjecanje glave, batinanje na smrt ?
		- Otrov od kukute
	+ Tko je osuđen na globu, u zatvoru je dok je ne plati

POLITIČKI USTROJ SPARTE

Staleži

* Heloti (heilōtes)
	+ pokoreni starosjedioci (Grci) okolnih krajeva (državni robovi)
		- kod drugih Grka robovi su uvijek barbari!
	+ rade sve poslove (obrađivanje zemlje, briga za kuću...)
	+ u ratu su laka pješadija
* Perijeci (perioikoi)
	+ Pokoreni stanovnici okolnih gradova
	+ trgovina i obrtništvo; u ratu teški oružanici
* Spartanci (Spartiatai) ili Lakedemonjani (Lakedaimonioi)
	+ Dorski osvajači, potomci Heraklovi
* 2 kralja
	+ Jedan iz obitelji Agijada, drugi iz Euripontida
		- nasljeđuje prvi sin rođen nakon što je otac postao kralj
	+ Svećenička i ratna služba
* 5 efora
	+ Birani na godinu dana; nadziru kraljeve, održavanje zakona i financije
* Gerousia
	+ “Vijeće staraca” – kraljevi + 28 starijih od 60 g. koje doživotno izabire narodna skupština
	+ Predlažu zakone apeli i mogu joj poništiti odluke
* Apella
	+ narodna skupština, sazivaju efori o uštapu, govore samo “starci” i činovnici; glasa se vikanjem

VOJSKA

Hoplit (hoplitēs)

* Teški oružanik, u Ateni mu je plaća 2 obola na dan
	+ Oklop – koža s metalnim pločama
	+ Nazuvci
	+ Kaciga – mjedena ili kožna (korintska je najzatvorenija)
	+ Štit – okrugli, od okovanog drveta
		- Spartanci imaju Λ, Atenjani sovu, ...
	+ Mač – spartanski je kraći
	+ Koplje – dugo c. 3m
* Spartanci se odlikuju po tome što im je kabanica / plašt grimizna
* Peltasti – laki oružanici
	+ laki štit, kraća koplja
	+ uvijek siromašniji staleži
* Gimneti – bez oklopa i štita: praćari i strijelci (Krećani)
* Konjanici – lagan ili nikakav štit, nose 2 kraća koplja i mač
	+ konj nema stremen ni sedlo, ali ga kasnije štite metalne ploče
* Karakteristični je bojni red falanga (phalanx) = 8x30 ljudi
	+ povezani štitovima
* Spartanci hodaju polako, sređeni, uz svirku / Atenjani trče
* Prije sukoba izdaje se lozinka
* Ratuje se tako da se neprijatelju nanese što veća šteta
	+ paljenje usjeva, razaranje gradova, ubijanje stanovništva
* Poraz se priznaje slanjem glasnika po primirje
	+ zakletva; pokapanje poginulih

Atenska vojska

* Svaki Atenjanin služi vojni rok od 18.-20.g.
	+ služba traje od 20.- 60.g.
* Meteci i ljudi od 50-60 g. služe samo za obranu
* Zapovjednici su stratezi (iz svake file po 1) i arhont polemarh
* Konjanika u 5.st. ima 1000

Najjača im je mornarica

* Dugi, uski, pokretni brodovi s okovanim kljunom
	+ najčešće 3 reda vesala (triērēs), zapovjednik trijerarh
* U 5.st. imaju 300 redovitih i 100 pričuvnih (Pirej) trijera
* Može ih se slagati u falangu; ratuju manevrima (ne prelaze na tuđu palubu)

Spartanska vojska

* Služe svi od 20-60 g., osnova 30-45 g.
	+ 5 000 Spartanaca s 35 000 helota
	+ 5 000 perijeka s 5 000 helota
* Osnovna je jedinica loh (lokhos) – 300 ljudi
* Konjanice nema do 424.pr.Kr. Značajna mornarica također ne postoji (najviše 25 brodova)
* Jedini rade pravilne (okrugle) logore